Interimari Academie

Li Interimari Academie (INTAC) esset creat per li ductent Occidentalistes del neutral landes, Svissia e Svedia in li Duesim Guerre Mundal pro que li Occidental-Academie ne posset functionar.

Su decisiones esset conditional, it es: ili devet esser validat del regulari Academie pos li guerre. 

Li soledí 15 august 1943 reunit se in Lausanne seniores Alphonse Matejka, presidente del Occidental-Union, Ric Berger, vice-president, Fred Lagnel, director e Ed. Mayor, presidente del Sviss Association por Occidental por prender conossentie del situation del movement e examinar mult punctus important concernent li occidental organisationes. In ti-ci reunion ili decidet li creation del Interimari AcademieReunion in Lausanne in Cosmoglotta B 049 (aug 1943).

 Membres 
Secun li Cosmoglotta B 054 (jan 1944), li membres esset:
 Ric Berger
 Alphonse Matejka
 Erik Berggren
 Carl Hanns Pollog
 Bertil Blomé
 Carl-Erik Sjöstedt
 Fritz Haas
 Carl Wilhelm von Sydow 
 Fred Lagnel
 Carles Varela Buch

Li academie laborat in du separat gruppes (sviss e svedés), pro que un intensiv exchange de idés super li frontieras esset impossibil durante li guerre. Li discussiones esset directet de un secretario electet del membres de chascun gruppe. Li sviss gruppe esset presidet de Dr. Fritz Haas (Winterthur), li svedés gruppe de sr. Eric Berggren (Stockholm).

 Referenties 

Categorie:Associationes por Occidental‎